Diari Oficial de la Generalitat Valenciana


Sumari del DOGV 6885, del 19-10-2012 (2012/9101)

Notificació de la sentència dictada en el procediment de guarda i custòdia de fill menor número 119/2012.
---------------------------------------------------------------------------------------------------------

### Dades del document

Número de DOGV
:   6885

Data del DOGV
:   19-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9101


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de guarda i custòdia de fill menor número 119/2012. [2012/9101]  
Família guarda custòdia al fill menor no matrimoni no consensuat.   
  
De: Celine Sota Boiche.   
Procuradora: Nieves Herrero Alarcón.   
Contra: Diosdado Molongua Rieno.   
Procurador/a: -  
En este procediment de guarda i custòdia d'aliments seguit a instàncies de Celine Sota Boiche contra de Diosdado Molongua Rieno s'ha dictat la sentència, que literalment diu el següent:  
«Sentència   
Alacant, 31 de maig de 2012   
Susana Martínez González , magistrada jutgessa del Jutjat de Primera Instància numero 10 d'Alacant, he vist estes actuacions de juí verbal número 119/2012 entre parts, d'una, com a demandant, Celine Sota Boiche, representada per la procuradora senyora Herrero Alarcón i assistida de la lletrada senyora Severo Bonastre, i d'una altra, com a demandat, Diosdado Molongua Rieno, declarat en rebel·lia, sobre guarda, custòdia i aliments en relació a les filles menors d'edat, amb intervenció del ministeri fiscal.   
Dispositiva  
Que estimant en part la demanda formulada per la procuradora Herrero Alarcón, en nom i representació de Celine Sota Boiche contra Diosdado Molongua Rieno, declarat en rebel·lia, acorde les mesures següents en benefici de les filles menors:   
1. Les filles menors d'ambdós parts, sotmeses a la pàtria potestat d'ambdós progenitors, quedaran sota la guarda i custòdia de la mare.   
  
2. No pertoca establir règim de visites a favor del pare.   
3. S'assenyala la quantitat de tres-cents seixanta euros (360 €) en concepte d'aliments en favor de les filles, quantitat que el pare ingressarà els primers cinc dies de cada mes en el compte que a l'esmentat efecte assenyale l'altre progenitor, i que s'actualitzarà anualment d'acord amb les variacions del IPC, i cada progenitor haurà d'abonar el 50% dels gastos extraordinaris que puguen ocasionar les filles. Respecte d'estos, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, solament hauran d'assumir-se al 50 % les que es realitzen per comú acord entre els progenitors, i en cas contrari se n'assumirà el pagament per aquell que haja decidit la realització de l'esmentada activitat. En tot cas, els gastos extraordinaris que no tinguen caràcter urgent hauran de ser consentits per ambdós progenitors, entenent-se que el contrari consent en la realització del gasto quan, notificada la intenció de realitzar-lo i el seu import, amb els documents corresponents, per qualsevol mitjà fefaent, deixe transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es poden realitzar sense el consentiment o autorització judicial previs.  
  
4. Procedix l'atribució de l'ús de domicili familiar, siti al carrer Doctor Buades, número 77, d'Alacant, a la part actora.  
5. No s'aprecien motius per a imposar les costes processals a cap dels litigants.  
Mode d'impugnació: per mitjà de recurs d'apel·lació, davant de l'Audiència Provincial d'Alacant (article 455 de la LEC). El recurs s'haurà d'interposar davant d'este Jutjat en el termini de 20 dies. En la interposició del recurs, la part apel·lant haurà d'incloure les al·legacions en què es base la impugnació, a més d'esmentar la resolució contra la qual apel·la i les decisions que s'impugnen (article 458 de la LEC).  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de cinquanta euros (50 €), el qual es tornarà només en el cas que el recurs siga estimat.   
El depòsit s'ha de constituir ingressant la quantitat esmentada en el Banesto, en el compte corresponent a este expedient (jjjj 0000 cc eeee aa) indicant, en el camp "concepte" el codi "02 civil-apel·lació" i la data de la resolució recorreguda amb el format dd/mm/aaaa.   
  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'indicarà en el camp "concepte" el número de compte, el codi i la data en la forma exposada en el paràgraf anterior.   
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Esta és la meua sentència, que pronuncie, mane i firme.»  
I atés que el demandat, Diosdado Molongua Rieno, es troba en parador ignorat, expedisc este edicte a fi que li valga de notificació de forma deguda.   
  
Alacant, 3 de setembre de 2012.- El secretari judicial: Pedro F. González de Pereda.